title: Direktiva Komisije 2002/40/EZ od 8. svibnja 2002. o provedbi Direktive Vijeća 92/75/EEZ u odnosu na označivanje energetske učinkovitosti kućanskih električnih pećnica  Tekst značajan za EGP

text:
               13/Sv. 055

               HR

               Službeni list Europske unije

               34

         32002L0040

               L 128/45

               SLUŽBENI LIST EUROPSKE UNIJE

               08.05.2002.

      DIREKTIVA KOMISIJE 2002/40/EZ
   od 8. svibnja 2002.
   o provedbi Direktive Vijeća 92/75/EEZ u odnosu na označivanje energetske učinkovitosti kućanskih električnih pećnica
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/75/EEZ od 22. rujna 1992. o označivanju potrošnje energije i ostalih resursa kućanskih uređaja uz pomoć oznaka i standardnih informacija o proizvodu (1), a posebno njezin članak 9.,
   budući da:

               (1)

               Direktiva 92/75/EEZ zahtijeva od Komisije da donese provedbene direktive, koje se odnose na različite kućanske uređaje, uključujući i električne pećnice.

               (2)

               Električna energija koju troše električne pećnice čini značajan dio ukupnih potreba kućanstava Zajednice za energijom. Kod ovih su uređaja značajne mogućnosti uštede energije.

               (3)

               Usklađene norme su tehničke specifikacije koje su donijela europska normizacijska tijela, kako je navedeno u Prilogu I. Direktivi 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih norma i propisa, kao i pravila o uslugama informacijskog društva (2), kako je izmijenjena Direktivom 98/48/EZ (3).

               (4)

               Podaci o emisiji buke trebaju se pružiti kada ih zahtijevaju države članice u skladu s Direktivom Vijeća 86/594/EEZ od 1. prosinca 1986. o buci koju odašilju kućanski uređaji (4).

               (5)

               Direktiva Vijeća 79/531/EEZ od 14. svibnja 1979. kojom se na električne pećnice primjenjuje Direktiva 79/530/EEZ o označivanju potrošnje energije kućanskih uređaja uz pomoć oznaka (5), kako je zadnje izmijenjena Aktom o pristupanju Austrije, Finske i Švedske, stavlja se izvan snage od dana primjene ove Direktive.

               (6)

               Mjere predviđene ovom Direktivom u skladu su s mišljenjem odbora navedenim u članku 10. Direktive 92/75/EEZ,

         DONIJELA JE OVU DIREKTIVU:
   Članak 1.
   1.   Ova se Direktiva primjenjuje na kućanske električne pećnice uključujući i pećnice koje su dio većih uređaja.
   2.   Ova se Direktiva ne primjenjuje na sljedeće pećnice:

               (a)

               pećnice koje mogu koristiti i druge izvore energije;

               (b)

               pećnice koje nisu obuhvaćene usklađenim normama iz članka 2.;

               (c)

               prenosive pećnice, tj. uređaje koji nisu pričvršćeni, težine manje od 18 kg, pod uvjetom da nisu ugradbeni uređaji.

         3.   Potrošnja energije za funkcije korištenja pare, osim funkcije vrele pare, nije obuhvaćena ovom Direktivom.
   Članak 2.
   1.   Podaci koje zahtijeva ova Direktiva dobiveni su mjerenjima u skladu s usklađenim normama, koje je donio Europski odbor za elektrotehničku normizaciju (Cenelec) po ovlaštenju Komisije, u skladu s Direktivom 98/34/EZ, čiji su brojevi objavljeni u Službenom listu Europskih zajednica, te za koje su države članice objavile brojeve nacionalnih normi u koje su prenesene te usklađene norme.
   Odredbe priloga I., II. i III. ovoj Direktivi, kojima se zahtijeva davanje podataka vezanih za buku, primjenjuju se samo tamo gdje takve podatke zahtijevaju države članice na temelju članka 3. Direktive 86/594/EEZ. Ti se podaci procjenjuju u skladu s tom Direktivom.
   2.   Izrazi korišteni u ovoj Direktivi imaju isto značenje kao i u Direktivi 92/75/EEZ.
   Članak 3.
   1.   Tehnička dokumentacija iz članka 2. stavka 3. Direktive 92/75/EEZ sadržava:

               (a)

               ime i adresu dobavljača;

               (b)

               opći opis modela, dovoljan za njegovo nedvojbeno i lako prepoznavanje;

               (c)

               podatke, ako je potrebno uključujući i crteže, o glavnim projektnim značajkama modela, a posebno o stavkama koje znatno utječu na njegovu potrošnju energije;

               (d)

               izvještaje o odgovarajućim mjerenjima provedenima sukladno ispitnim postupcima usklađenih normi navedenih u članku 2. stavku 1.;

               (e)

               upute za rad, ako postoje.

         2.   Oznaka iz članka 2. stavka 1. Direktive 92/75/EEZ izgleda kao što je utvrđeno Prilogom I. ovoj Direktivi.
   Oznaka se stavlja na vrata uređaja, tako da je jasno vidljiva i da nije zaklonjena. Kod uređaja s više pećnica, svaka pećnica ima svoju oznaku, osim onih koje nisu obuhvaćene usklađenim normama iz članka 2.
   3.   Sadržaj i oblik informacijskog lista iz članka 2. stavka 1. Direktive 92/75/EEZ određeni su Prilogom II. ovoj Direktivi.
   4.   Kada su uređaji ponuđeni na prodaju, najam ili kupovinu na otplatu putem sredstava tiskanih ili pisanih priopćenja ili putem drugih sredstava u kojima se podrazumijeva da potencijalni kupac ne može očekivati da će uređaj vidjeti izložen, kao što su pisana ponuda, katalog za narudžbu poštom, oglasi na internetu ili na drugom elektroničkom mediju, takvo priopćenje uključuje sve podatke naznačene u Prilogu III.
   Ovaj zahtjev se primjenjuje i na nuđenje ugradbenih pećnica.
   5.   Razred energetske učinkovitosti svake pećnice određuje se u skladu s Prilogom IV.
   6.   Odgovarajući izrazi iz članka 2. stavka 1. Direktive 92/75/EEZ, koji se koriste na oznaci i informacijskom listu, odabrani su iz tablice koja se nalazi u Prilogu V. ovoj Direktivi.
   Članak 4.
   Države članice do 30. lipnja 2003. dopuštaju stavljanje u prodaju, promoviranje i/ili izlaganje proizvoda i distribuciju tiskanih priopćenja iz članka 3. stavka 4., koji ne udovoljavaju ovoj Direktivi.
   Članak 5.
   1.   Države članice donose i objavljuju odredbe potrebne za usklađivanje s ovom Direktivom do 31. prosinca 2002. One o tome odmah obavješćuju Komisiju.
   One provode te odredbe od 1. siječnja 2003.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 6.
   Direktiva 75/531/EEZ stavlja se izvan snage od 1. siječnja 2003.
   Članak 7.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 8.
   Ova je Direktiva upućena državama članicama.

      Sastavljeno u Bruxellesu 8. svibnja 2002.

            Za Komisiju

         Loyola DE PALACIO

            Potpredsjednica

      (1)  SL L 297, 13.10.1992., str. 16.

      (2)  SL L 204, 21.7.1998., str. 37.

      (3)  SL L 217, 5.8.1998., str. 18.

      (4)  SL L 344, 6.12.1986., str. 24.

      (5)  SL L 145, 13.6.1979., str. 7.
   PRILOG I.

      OZNAKA

      Izgled oznake

   1.   Oznaka na odgovarajućem jeziku bira se iz sljedećih ilustracija:

   2.   Podaci koji trebaju biti sadržani, definirani su sljedećim napomenama:

         Napomena:

               I.

               Ime ili žig dobavljača.

               II.

               Dobavljačeva identifikacijska oznaka modela.

               III.

               Razred energetske učinkovitosti modela pećnice (pećnica) utvrđen je u skladu s Prilogom IV. Vrh strelice sa slovom oznake nalazi se na istoj razini kao i vrh strelice odgovarajućeg razreda.
               Visina strelice sa slovom te oznake nije niža – i nije više nego dvostruko viša – od visine strelica razreda.

               IV.

               Ne dovodeći u pitanje bilo koji zahtjev unutar programa Eko-oznake Zajednice, ako je model dobio „znak zaštite okoliša Europske zajednice” sukladno Uredbi (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka zaštite okoliša Zajednice (1), ovdje se može dodati kopija znaka zaštite okoliša.

               V.

               Potrošnja energije u kWh za funkciju grijanja (klasično i/ili kruženjem vrućeg zraka) (uređaja) na temelju standardnog opterećenja utvrđenog sukladno ispitnim postupcima usklađenih normi iz članka 2.

               VI.

               Iskoristiva zapremnina pećnice u litrama, utvrđena sukladno usklađenim normama iz članka 2.

               VII.

               Veličina uređaja, određena kako slijedi:

                           mala

                           :

                           12 l ≤ zapremnina < 35 l

                           srednja

                           :

                           35 l ≤ zapremnina < 65 l

                           velika

                           :

                           65 l ≤ zapremnina.

                     Strelica ove oznake nalazi se u istoj razini s odgovarajućom veličinom.

               VIII.

               Prema potrebi, buka izmjerena tijekom funkcije, koja određuje energetsku učinkovitost, utvrđena sukladno Direktivi Vijeća 86/594/EEZ (2).

         Napomena:
   Izrazi na drugim jezicima, jednaki gore navedenima, navedeni su u Prilogu V.

      Tiskanje

   3.   Izgled oznake definiran je sljedećim:
   Korištene boje:
   CMYK – cijan, magenta, žuta, crna.
   Na primjer: 07X0: 0 % cijan, 70 % magenta, 100 % žuta, 0 % crna.
   Strelice

               A

               X0X0

               B

               70X0

               C

               30X0

               D

               00X0

               E

               03X0

               F

               07X0

               G

               0XX0

         Boja obruba: X070.
   Boja pozadine strelice koja označava razred energetske učinkovitosti je crna.
   Sav tekst je crne boje. Pozadina je bijela.

      (1)  SL L 237, 21.9.2000., str. 1.

      (2)  Odgovarajuće su norme EN 60704-2-10 (mjerenje buke) i EN 60704-3 (provjera).
   PRILOG II.

      INFORMACIJSKI LIST

   Informacijski list sadrži sljedeće podatke. Podaci mogu biti u obliku tablice koja obuhvaća više modela istoga dobavljača, u kojem slučaju podaci dolaze prema dolje naznačenom redoslijedu, ili blizu opisa uređaja:

               1.

               žig dobavljača;

               2.

               identifikacijska oznaka modela dobavljača;

               3.

               razred energetske učinkovitosti modela pećnice, određen u skladu s Prilogom IV. izražen kao „Razred energetske učinkovitosti u rasponu od A (veća učinkovitost) do G (manja učinkovitost)”. Kada se ovi podaci nalaze u tablici, mogu biti izraženi i na drugi način, pod uvjetom da je jasno da raspon ide od A (veća učinkovitost) do G (manja učinkovitost). Naznaka načina grijanja za koji je određen razred energetske učinkovitosti;

               4.

               kada se podaci nalaze u tablici i kada su neki od uređaja navedenih u tablici dobili „Znak zaštite okoliša Europske zajednice” sukladno Uredbi (EZ) br. 1980/2000, ti se podaci mogu ovdje uključiti. U tom slučaju natpis u retku glasi „Znak zaštite okoliša Europske zajednice”, a unos se sastoji od kopije znaka zaštite okoliša. Ova odredba ne dovodi u pitanje bilo koje zahtjeve unutar programa znaka zaštite okoliša Zajednice;

               5.

               potrošnja energije u kWh za funkciju (funkcije) grijanja, (klasično i/ili kruženjem vrućeg zraka i/ili vruće pare) (uređaja) na temelju standardnog opterećenja utvrđenog sukladno ispitnim postupcima usklađenih normi iz članka 2.;

               6.

               iskoristiva zapremnina pećnice u litrama, utvrđena sukladno usklađenim normama iz članka 2.;

               7.

               veličina određena kako slijedi:

                           mala

                           :

                           12 l ≤ zapremnina < 35 l

                           srednja

                           :

                           35 l ≤ zapremnina < 65 l

                           velika

                           :

                           65 l ≤ zapremnina.

                     Strelica ove oznake nalazi se u istoj razini s odgovarajućom veličinom;

               8.

               vrijeme potrebno za „kuhanje” pri standardnom opterećenju, utvrđeno sukladno ispitnim postupcima usklađenih normi iz članka 2.;

               9.

               tamo gdje je primjenjivo, buka izmjerena tijekom funkcije koja određuje energetsku učinkovitost, utvrđena sukladno Direktivi 86/594/EEZ (1);

               10.

               deklaracija o potrošnji energije kada nije uključena funkcija grijanja i kada pećnica radi tako da troši najmanje energije, čim se izradi odgovarajuća usklađena norma za gubitke u stanju mirovanja;

               11.

               površina najveće posude za pečenje, izražena u cm2 i određena kao „ploha” sukladno usklađenim normama iz članka 2.

         Ako se kopija oznake, bilo u boji ili crno-bijela, nalazi na informacijskom listu, tada se moraju uključiti samo dodatni podaci koji se nalaze na kartici.

      Napomena:

   Izrazi na drugim jezicima, jednaki gore navedenima, navedeni su u Prilogu V.

      (1)  Odgovarajuće su norme EN 60704-2-10 (mjerenje buke) i EN 60704-3 (provjera).
   PRILOG III.

      PRODAJA PUTEM POŠTE I OSTALI NAČINI PRODAJE NA DALJINU

   Katalozi za narudžbe poštom, tiskana priopćenja, pisane ponude, oglašavanje na internetu i drugim elektronskim medijima iz članka 3. stavka 4., uključujući ponude za ugradbene pećnice, sadrže sljedeće podatke, navedene naznačenim redoslijedom:

                           1.

                           žig dobavljača i identifikacijsku oznaku modela

               (Prilog II. točka 1. i točka 2.);

                           2.

                           razred energetske učinkovitosti

               (Prilog II. točka 3.);

                           3.

                           potrošnja energije

               (Prilog II. točka 5.);

                           4.

                           iskoristiva zapremnina

               (Prilog II. točka 6.);

                           5.

                           veličina

               (Prilog II. točka 7.);

                           6.

                           buka

               (Prilog II. točka 9.).

         Kada su navedeni i ostali podaci sadržani u informacijskom listu, oni moraju biti prikazani u obliku utvrđenom Prilogom II. i uključeni u gornju tablicu prema redoslijedu propisanom za informacijski list.

      Napomena:
   Izrazi na drugim jezicima, jednaki gore navedenima, navedeni su u Prilogu V.
   PRILOG IV.

      RAZRED ENERGETSKE UČINKOVITOSTI

   Razred energetske učinkovitosti pećnice određen je sljedećim:

      Tablica 1. – Pećnice male zapremnine

               Razred energetske učinkovitosti

               Potrošnja energije E (1) (kWh) na temelju standardnog opterećenja

               A

               E < 0,60

               B

               0,60 ≤ E < 0,80

               C

               0,80 ≤ E < 1,00

               D

               1,00 ≤ E < 1,20

               E

               1,20 ≤ E < 1,40

               F

               1,40 ≤ E < 1,60

               G

               1,60 ≤ E

      Tablica 2. – Pećnice srednje zapremnine

               Razred energetske učinkovitosti

               Potrošnja energije E (2) (kWh) na temelju standardnog opterećenja

               A

               E < 0,80

               B

               0,80 ≤ E < 1,00

               C

               1,00 ≤ E < 1,20

               D

               1,20 ≤ E < 1,40

               E

               1,40 ≤ E < 1,60

               F

               1,60 ≤ E < 1,80

               G

               1,80 ≤ E

      Tablica 3. – Pećnice velike zapremnine

               Razred energetske učinkovitosti

               Potrošnja energije E (3) (kWh) na temelju standardnog opterećenja

               A

               E < 1,00

               B

               1,00 ≤ E < 1,20

               C

               1,20 ≤ E < 1,40

               D

               1,40 ≤ E < 1,60

               E

               1,60 ≤ E < 1,80

               F

               1,80 ≤ E < 2,00

               G

               2,00 ≤ E

      (1)  Određeno u skladu s Prilogom I. napomenom V.

      (2)  Određeno u skladu s Prilogom I. napomenom V.

      (3)  Određeno u skladu s Prilogom I. napomenom V.
   PRILOG V.
   IZRAZI KOJI SE KORISTE NA OZNAKAMA I INFORMACIJSKIM LISTOVIMA
   Izrazi na ostalim jezicima Zajednice koji su jednaki izrazima koje treba koristiti:

               Napomena Oznaka Prilog I.

               Informacijski list Prilog II.

               Narudžba poštom Prilog III.

               ES

               DA

               DE

               EL

               ΕΝ

               FR

               IT

               NL

               PT

               SV

               FI

               Energia

               Energi

               Energie

               Ενέργεια

               Energija

               Energie

               Energia

               Energie

               Energia

               Energi

               Energia

               Horno electrico

               El-ovne

               Elektrobackofen

               Ηλεκτρικός φούρνος

               Električna pećnica

               Four electrique

               Forno elettrico

               Elektrische oven

               Forno electrico

               Elektrisk ugn

               Sahkouuni

               I

               1

               1

               Fabricante

               Maerke

               Hersteller

               Προμηθευτής

               Proizvođač

               Fabricant

               Costruttore

               Fabrikant

               Fabricante

               Leverantor

               Tavarantoimittaja

               II

               2

               1

               Modelo

               Model

               Modell

               Μοντέλο

               Model

               Modele

               Modello

               Model

               Modelo

               Modell

               Malli

               Mas eficiente

               Lavt forbrug

               Niedriger Verbrauch

               Πιο αποδοτικό

               Veća učinkovitost

               Econome

               Bassi consumi

               Efficient

               Mais eficiente

               Lag forbrukning

               Vahan kuluttava

               Menos eficiente

               Højt forbrug

               Hoher Verbrauch

               Λιγότερο αποδοτικό

               Less efficient

               Peu économe

               Alti consumi

               Inefficient

               Menos eficiente

               Hog forbrukning

               Paljon kuluttava

               3

               2

               Clase de eficiencia energetica … en una escala que abarca de A (mas eficiente) a G (menos eficiente)

               Relativt energiforbrug … pa skalaen A (lavt forbrug) til G (hojt forbrug)

               Energieeffizienzklasse … auf einer Skala von A (niedriger Verbrauch) bis G (hoher Verbrauch)

               Τάξη ενεργειακής απόδοσης … σε μια κλίμακα από το Α (πιο αποδοτικό) έως το G (λιγότερο αποδοτικό)

               Razred energetske učinkovitosti … u rasponu od A (veća učinkovitost) do G (manja učinkovitost)

               Classement selon son efficacite energetique … sur une echelle allant de A (econome) a G (peu econome)

               Classe di efficienza energetica … su una scala da A (bassi consumi) a G (alti consumi)

               Energie-efficentieklasse … op een schaal van A (efficient) tot G (inefficient)

               Clase de eficiencia energetica … numa escala de A (eficiente) a G (ineficiente)

               Energieffektivitetsklass pa en skala fran A (lag forbrukning) till G (hog forbrukning)

               Energiatehokkuusluokka asteikolla A:sta (vahan kuluttava) G:hen (paljon kuluttava)

               V

               5

               3

               Consumo de energia

               Energiforbrug

               Energieverbrauch

               Κατανάλωση ενέργειας

               Potrošnja energije

               Consommation d’energie

               Consumo di energia

               Energieverbruik

               Consumo de energia

               Energiforbrukning

               Energiankulutus

               V

               5

               3

               kWh

               kWh

               kWh

               kWh

               kWh

               kWh

               kWh

               kWh

               kWh

               kWh

               kWh

               V

               5

               3

               Funcion de calentamiento

               Opvarmningsfunktion

               Beheizung

               Λειτουργία θέρμανσης

               Funkcija grijanja

               Fonction chauffage

               Funzione di riscaldamento

               Verhittingsfunctie

               Funcao de aquecimento

               Varmningsfunktion

               Kuumennustapa

               V

               5

               3

               Calentamiento convencional

               Traditionel opvarmning

               Konventionelle Beheizung

               Συμβατική

               Klasično grijanje

               Classique

               Convezione naturale

               Conventioneel

               Convencional

               Konventionell varmning

               Yla-alalampo

               V

               5

               3

               Conveccion forzada

               Varmluft

               Umluft/Heisluft

               Με κυκλοφορία θερμού αέρα

               Kruženje vrućeg zraka

               Convection forcee

               Funzione di riscaldamento a convezione forzata

               Geforceerde luchtconvectie

               Conveccao forcada de ar

               Varmning med varmluft

               Kiertoilma

               V

               5

               3

               Con carga normal

               Baseret pa standardbelastning

               Bei Standardbeladung

               Με βάση τυποποιημένο φορτίο

               Pri standardnom opterećenju

               Calculee en charge normalisee

               Riferito al carico normalizzato

               Gebaseerd op b normbelasting

               Com base na carga-padrao

               Baserad pa provning med standardlast

               Perustuu standardin mukaiseen testiin

               VI

               6

               4

               Volumen neto (litros)

               Netto-volumen (liter)

               Netto-volumen (Liter)

               Ωφέλιμος όγκος (Λίτρα)

               Iskoristiva zapremnina (u litrama)

               Volume utile (litres)

               Volume utile (litri)

               Netto volume (liter)

               Volume util Litros

               Anvandbar volym (liter)

               Kayttotilavuus (litraa)

               VII

               7

               5

               Tipo

               Type

               Typ

               Τύπος

               Veličina

               Type

               Tipo

               Type

               Tipo

               Storlek

               Koko

               VII

               7

               5

               Pequeno

               Lille

               Klein

               Μικρός

               Mala

               Faible volume

               Piccolo

               Klein

               pequeno

               Liten

               Pieni

               VII

               7

               5

               Medio

               Mellemstort

               Mittel

               Μεσαίος

               Srednja

               Volume moyen

               Medio

               Middelgroot

               medio

               Medelstor

               Keski-kokoinen

               VII

               7

               5

               Grande

               Stort

               Gros

               Μεγάλος

               Velika

               Grand volume

               Grande

               Groot

               grande

               Stor

               Suuri

               8

               Tiempo de coccion con carga normal

               Tilberedningstid ved standardbelastning

               Kochzeit bei Standardbeladung

               Vrijeme kuhanja pri standardnom opterećenju

               Temps de cuisson en charge normale

               Tempo necessario per cottura carico normale

               Bereidingstijd bij standaardbelasting

               Tempo de cozedura da carga-padrao

               Tillagningstid for en standardlast

               Paistoaika vakiokuormalla

               VIII

               9

               6

               Ruido (dB(A) re 1 pW)

               Lydeffektniveau dB(A) (Stoj)

               Gerausch (dB(A) re 1 pW)

               Θόρυβος [dB(Α) ανά 1 pW]

               Buka (dB(A) re 1 pW)

               Bruit (dB(A) re 1 pW)

               Rumore (dB(A) re 1 pW)

               Geluidsniveau dB(A) re 1 pW

               Nivel de ruido dB(A) re 1 pW

               Bullernivå dB(A)

               Ääni (dB(A) re 1 pW)

               Ficha de informacion detallada en los folletos del producto

               Brochurerne om produkterne indeholder yderligere oplysninger

               Ein Datenblatt mit weiteren Gerateangaben ist in den Prospekten enthalten

               Περισσότερες πληροφορίες στο ενημερωτικό φυλλάδιο

               Dodatne informacije nalaze se u knjižici proizvoda

               Une fiche d’information detaillee figure dans la brochure

               Gli opuscoli illustrativi contengono una scheda particolareggiata

               Een kaart met nadere gegevens is opgenomen in de brochures over het apparaat

               Ficha pormenorizada em folheto do produto

               Produktbroschyren innehaller ytterligare information

               Tuote-esit-teissa on lisatietoja

               11

               Superficie de la placa de coccion de mayor tamano

               Arealet af den storste bageplade

               Grose des grosten Backblechs

               Η μεγαλύτερη επιφάνεια ψησίματος εκφραζόμενη

               Površina najveće posude za pečenje

               Aire de la surface de la plus grande plaque pour patisserie

               Superficie del piano di cottura piu grande

               Oppervlakte van de grootste bakplaat

               Area da superficie da maior placa de pastelaria

               Ytan for den storsta bakplaten

               Suurimman leivinpellin ala

               Norma EN 50304

               Standard: EN 50304

               Norm EN 50304

               Πρότυπο EN 50304

               Norma EN 50304

               Norme EN 50304

               Norma EN 50304

               Norm EN 50304

               Norma N 50304

               Standard EN 50304

               Standardi EN 50304

               Directiva 2002/40/CE sobre etiquetado energetico de los hornos eletricos

               Direktiv 2002/40/EF om energimaerkning af el-ovne

               Richtlinie Energieetikettierung 2002/40/EG fur Elektrobackofen

               Οδηγία 2002/40/ΕΚ για την επισήμανση της κατανάλωσης ηλεκτρικής ενέργειας

               Direktiva 2002/40/EZ o energetskom označavanju električnih pećnica

               Direttiva 2002/40/CE sull’etichettatura dei forni elettrici

               Direttiva 2002/40/CE sull’eticehettatura dei forni elettrici

               Richtlijn 2002/40/EG over energieetikettering van elektrische ovens

               Directiva „etiquetagem energetica” 2002/40/dos fornos electricos

               Direktiv 2002/40/EG om energimarkning av elektriska hushallsugnar

               Direktiivi 2002/40/EY sahkouunien energia-merkinnasta


title: 91/687/EEZ: Direktiva Vijeća od 11. prosinca 1991. o izmjeni direktiva 64/432/EEZ, 72/461/EEZ i 80/215/EEZ u pogledu određenih mjera u vezi sa svinjskom kugom

text:
               03/Sv. 013

               HR

               Službeni list Europske unije

               111

         31991L0687

               L 377/16

               SLUŽBENI LIST EUROPSKE UNIJE

               11.12.1991.

      DIREKTIVA VIJEĆA

   od 11. prosinca 1991.
   o izmjeni direktiva 64/432/EEZ, 72/461/EEZ i 80/215/EEZ u pogledu određenih mjera u vezi sa svinjskom kugom
   (91/687/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (4), kako je zadnje izmijenjena Direktivom 91/499/EEZ (5), određuje posebno uvjete koje u pogledu klasične svinjske kuge moraju ispunjavati žive svinje namijenjene trgovini unutar Zajednice;
   budući da Direktiva Vijeća 72/461/EEZ od 12. prosinca 1972. o zdravstvenim problemima koji utječu na trgovinu svježim mesom unutar Zajednice (6), kako je zadnje izmijenjena Direktivom 91/266/EEZ (7), određuje uvjete koje u pogledu klasične svinjske kuge mora ispunjavati svježe svinjsko meso namijenjeno trgovini unutar Zajednice;
   budući da Direktiva Vijeća 80/215/EEZ od 22. siječnja 1980. o problemima vezanim uza zdravlje životinja koji utječu na trgovinu mesnim proizvodima unutar Zajednice (8), kako je zadnje izmijenjena Direktivom 89/662/EEZ (9), određuje posebno uvjete koje u pogledu klasične svinjske kuge moraju ispunjavati mesni proizvodi namijenjeni trgovini unutar Zajednice;
   budući da su mjere za iskorjenjivanje klasične svinjske kuge postupno poboljšale zdravstveno stanje populacije svinja na teritoriju Zajednice;
   budući da je jedan od ciljeva očuvanje teritorija Zajednice slobodnim od klasične svinjske kuge postignut na velikim područjima i potrebno je to stanje uzeti u obzir te slijedom toga izmijeniti direktive 64/432/EEZ, 72/461/EEZ i 80/215/EEZ;
   budući da je, u ovom kontekstu, primjereno da se vrste jamstava određene u članku 4.b Direktive 64/432/EEZ i članku 13.a Direktive 72/461/EEZ ne proširuju i da se prestanu provoditi mjere određene u članku 10. Direktive 80/215/EEZ,
   DONIJELO JE OVU DIREKTIVU:
   Članak 1.
   Direktiva 64/432/EEZ ovim se izmjenjuje kako slijedi:

               1.

               u članku 2.:

                           (a)

                           riječi „svinjska kuga” u točki (j) alineji ii. brišu se;

                           (b)

                           točke (p), (q) i (r) brišu se;

               2.

               u članku 3.:

                           (a)

                           riječi „svinjska kuga” u uvodnim riječima stavka 2. točke (b) brišu se;

                           (b)

                           riječi „svinjska kuga” u stavku 2. točki (b) alineji i. brišu se;

                           (c)

                           u stavku 2. točki (b) alineja ii. briše se;

                           (d)

                           riječi „svinjska kuga” u stavku 2. točki (c) alineji ii. brišu se;

                           (e)

                           prva rečenica stavka 4. zamjenjuje se sljedećim:
                           „4.   Svinje za rasplod i proizvodnju moraju osim toga dolaziti s gospodarstva koje je slobodno od bruceloze.”;

               3.

               u članku 4.b, „31. prosinca 1991.” zamjenjuje se sljedećim „1. srpnja 1992.”;

               4.

               stupanjem na snagu 1. srpnja 1992., članak 4.b zamjenjuje se sljedećim:
               „Članak 4.b
               Osim mjera koje predviđa ova Direktiva u vezi s klasičnom svinjskom kugom, svaka država članica osigurava da svinje koje se šalju s njezina državnog područja na državno područje druge države članice ne dolaze s gospodarstva ili područja koje je predmet ograničenja zbog klasične svinjske kuge u skladu s Direktivom Vijeća 80/217/EEZ od 22. siječnja 1980. o uvođenju mjera Zajednice za nadzor i iskorjenjivanje klasične svinjske kuge (10).

               5.

               u Prilogu F, obrascima III, V, briše se točka (c). Točke „(d), (e), (f), i (g)” postaju „(c), (d), (e) i (f)”.

         Članak 2.
   Direktiva 72/461/EEZ ovim se izmjenjuje kako slijedi:

               1.

               u članku 13.a stavku 3. prvom podstavku „31. prosinca 1991.” zamjenjuje se sljedećim „1. srpnja 1992.”;

               2.

               u članku 3. dodaje se sljedeća točka:

                           „(e)

                           Meso nije predmet mjera ograničenja prema odredbama Direktive Vijeća 80/217/EEZ od 22. siječnja 1980. o uvođenju mjera Zajednice za nadzor i iskorjenjivanje klasične svinjske kuge (11).

         Članak 3.
   Članak 10. Direktive 80/215/EEZ briše se.
   Članak 4.
   Države članice donose zakone i druge propise potrebne za usklađivanje s odredbama članka 1. stavka 3. i članka 2. stavka 1. ove Direktive najkasnije do 1. siječnja 1992., a u pogledu usklađenosti s ostalim odredbama najkasnije do 1. srpnja 1992. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 5.
   Ova je Direktiva upućena državama članicama.

      Sastavljeno u Bruxellesu 11. prosinca 1991.

            Za Vijeće

            Predsjednik

         P. BUKMAN

      (1)  SL C 226, 3.8.1991., str. 20.

      (2)  SL C 326, 16.12.1991.

      (3)  Mišljenje doneseno 28. studenoga 1991. (još nije objavljeno u Službenom listu).

      (4)  SL 121, 29.7.1964., str. 1977/64.

      (5)  SL L 268, 24.9.1991., str. 107.

      (6)  SL L 302, 31.12.1972., str. 28.

      (7)  SL L 134, 29.5.1991., str. 45.

      (8)  SL L 47, 21.2.1980., str. 4.

      (9)  SL L 395, 30.12.1989., str. 13.

      (10)  SL L 47, 21.2.1980., str. 11.”;

      (11)  SL L 47, 21.2.1980., str. 11.”